Thuren blev student [[1892]] fra [[Metropolitanskolen]], tog [[1898]] [[teologisk]] [[embedseksamen]] og var [[1899]]-[[1907]] ansat ved [[Frederiksberg]] [[kommunal]][[skolevæsen]]. Som interesseret musikhistoriker valgte han [[folkemusikken]] som sit speciale. Efter udgivelsen af sit første arbejde i denne retning ''Dans og Kvaddigtning paa Færøerne'' (1901) foretog han [[1902]] en [[studierejse]] til [[Færøerne]], hvis resultat blev hans for [[nordisk]] [[folklore]] betydningsfulde værk ''Folkesangen paa Færøerne'' (1908), udgivet på [[Carlsbergfondet]]s bekostning. Hertil slutter sig hans bidrag af [[eskimoisk]] musik fra [[Nordgrønland]] i [[William Thalbitzer]]s ''The Eskimo Folklore'' (1904), desuden forskellige afhandlinger "Tanz und Tanzgesang im nordischen Mittelalter" (i ''Zeitschrift der Internationalen Musikgesellschaft'' 1908), "Vore Sanglege" (i ''Danske Studier'' 1908), ''[[Johann Gottlieb Naumann|Naumanns]] [[Orfeus og Eurydike]]'' (i ''Fra Arkiv og Museum'' 1909).
Personbillede_savnes Litteratur Religion Musik Historie Organisationer Uddannelsesinstitutioner